„Kacagó” Napközi Otthonos Óvoda

és Főzőkonyha

Vezetőjétől

Ikt.sz.. 51/2017                                                Tárgy: Maximális csoportlétszám túllépés 

                                                                                     engedélyezése a 2017/2018 nevelési évre

Zalahaláp, Sáska Községek

Önkormányzatainak 

Óvodafenntartó Társulás

Társulási Tanácsa

részére

Tisztelt Társulási Tanács!

Az óvodai beiratkozási adatok és az óvodában maradó gyermekek létszáma alapján a 2017/2018-as nevelési évben, intézményünkben szükségessé válik a maximális csoportlétszám túllépés fenntartói engedélyeztetése. 

Kérem a Zalahaláp, Sáska Községek Önkormányzatainak Óvodafenntartó Társulás Társulási Tanácsától, mint fenntartónktól, hogy engedélyezze - a nemzeti köznevelésről szóló 2011. évi CXC. törvény  25. § (7) bekezdése és az Nkt. 4. számú melléklete alapján - az Alapító Okiratban meghatározott maximális csoportlétszám - 25 fő /csoport -.20%-al való túllépését. 
Indoklás: a beíratási időszakban összesen 11 gyermeket írattak be intézményünkbe. A kezdő csoportlétszám 2017. szeptember 1-én kis-középső csoportban 28, középső-nagycsoportban 30 fő lesz, melyhez 2018. februárban csatlakozik még 2 gyermek.

A maximális csoportlétszám 20 %-kal történő túllépésének engedélyezése a szülői igények kielégítése, valamint az elutasítások elkerülése miatt lenne indokolt.

Kérem a Tisztelt Társulási Tanácsot kérésem elfogadására.

Zalahaláp, 2017. május 3.

                                                                                                          Csom Istvánné

                                                                                                         intézményvezető

